Vincent van Gogh

Vincent Willem van Gogh, conossù com Vincent van Gogh, nassù ël 30 ëd mars dël 1853 e mòrt ël 29 ëd luj dël 1890, a l'é stàit un pitor olandèis. (Sò nòm an olandèis a l'é pronunsià an manera da rimé con lë scossèis "loch".
Ël G e ël gh a son tuti doi dij "g" dur ant la prononsia.)

Apress d'avèj falì an vàire travaj, van Gogh a l'avìa decidù ëd fé l'artista. A l'era andàit a vive a Paris con sò frel, Theo, che a l'era un comersant d'art, e a l'avìa ancontrà vàire artista famos che a l'han giutalo e a l'han anfluensalo.
Durant soa vita, a l'ha scrivù tante litre a Theo, e Theo a l'ha tnuje tute. An coste litre Van Gogh a scriv dij sò dur sentiment vers la vita e l'art.

A na mira, Van Gogh a l'é andàit a sté a Arles con n'àutr artista, Paul Gauguin. Ij doi a rusavo sempe, e na vira Vincent a l'é tajasse un tòch d'orija e a l'ha mandàjlo a na gindra.
Van Gogh a sufrìa d'epilessìa e ij sò problema mentaj a l'ero vnù motobin serios e a l'avìo acetalo ant n'istitut.
Disdeut mèis apress a l'é sparasse con na pistòla e a l'é mòrt dòp doi di. Theo a l'é stàit motobin frapà da la mòrt ëd sò frel, a l'é vnù malavi e a l'é mòrt ses mèis apress.

Van Gogh a l'ha vendù na sola euvra an soa vita, për pòchi sòld, ma adess soe piture a son famose ant ël mond.

 Euvre prinsipaj 
 Ël café ëd neuit

Gogh, Vincent van